
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 227 


26 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε διατηρητέο κτίριο που βρίσκεται εντός του ε¬ 
γκεκριμένου ρυμοτομικού σχεδίου Δήμου Χανιών 

(Ν.Χανίων). 1 

Χαρακτηρισμός ως διατηρητέου συγκροτήματος κτι¬ 
ρίων που βρίσκεται επί της οδού Ανεξαρτησίας 98 
του εγκεκριμένου ρυμοτομικού σχεδίου Ιωαννίνων 
(Ν. Ιωαννίνων) και καθορισμός ειδικών όρων και πε¬ 
ριορισμών δόμησης αυτού. 2 


ΑΠΟΦΑΣΕΙΣ 

Αριθ. 4990/1140 (1) 

Καθορισμός ειδικών όρων και περιορισμών δόμησης σε 
διατηρητέο κτίριο που βρίσκεται εντός του εγκεκριμέ¬ 
νου ρυμοτομικού σχεδίου Δήμου Χανιών (Ν. Χανίων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. - Τις διατάξεις των άρθρων 110 και 327 του από 
14.7.1999 Π. Δ/τος "Κώδικας Βασικής Πολεοδομικής 
Νομοθεσίας» (Δ’ 580/99). 

2. - Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγ.2α του άρθρου 1 του Ν. 
2469/1997 (Α'38). 

3. - Την υπ’ αρ.103326/1281/15.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων "Μεταβίβαση αρμοδιοτήτων του 
Υπουργού και Υφυπουργού Περιβάλλοντος, Χωροταξίας 
και Δημοσίων Έργων στον Γενικό Γραμματέα και στους 
Προϊσταμένους των Γενικών Διευθύνσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων πλήν Γενικής Γραμματείας 
Δημοσίων Έργων" (ΦΕΚ 1126/Β/16.12.1996). 

4. - Τις διατάξεις της παρ.Β του άρθρου 1 του Π. Δ/τος 
28/28.1.93 "Καθορισμός αρμοδιοτήτων που διατηρούνται 


απο τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων" (Α' 9). 

5. - Την από 28.7.1999 αιτιολογημένη έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. - Την από 3.8.1999 σύμφωνη γνώμη της φερόμενης ι- 
διοκτήτριας του κτιρίου εταιρείας με την επωνυμία "ΘΕΕ 
ϋΕΕ’3 ΑΕ» δια του διευθύνοντα συμβούλου της Κ.Τεωρ- 
γίου Δημόπουλου (αρ .πρωτ.ΥΠΕΧΩΔΕ 20732/6120/ 
3.8.99). 

6α. Το υπ’ αριθ.773/614/17.11.2000 διευκρινιστικό έγ¬ 
γραφο της επιτροπής του Πολεοδομικού και Αρχιτεκτο¬ 
νικού Ελέγχου Χανίων σχετικά με το εγκριθέν ποσοστό 
κάλυψης του οικοπέδου. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1.- Στο κτίριο που βρίσκεται επί των οδών Νεάρχου 21 
και Γιαμπουδάκη 1 στο Ο.Τ. 306 του εγκεκριμένου 
ρυμοτομικού σχεδίου Δήμου Χανίων (Ν. Χανίων), το οποίο 
έχει χαρακτηριστεί ως διατηρητέο με την αρ. 
1880/196/15.1.1990 (Δ' 31) απόφαση του Υπουργού Περι¬ 
βάλλοντος, Χωροταξίας και Δημοσίων Έργων 
καθορίζονται ειδικοί όροι και περιορισμοί δόμησης ως ε¬ 
ξής: 

α. Επιτρέπεται η κατασκευή προσθήκης κατ’επέκταση 
τριών ορόφων τοποθετημένη στο πλάγιο και πίσω όριο 
του ακάλυπτου χώρου του διατηρητέου κτιρίου χωρίς υ¬ 
πέρβαση του ισχύοντος συντελεστή δόμησης και μέγι- 
στου επιτρεπόμενου ύψους,όπως φαίνεται στο σχετικό 
πρωτότυπο διάγραμμα κάλυψης σε κλίμακες 1: 100 και 
1:200 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 4990/2001 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

β. Επιτρέπεται η επισκευή και η αποκατάσταση του δια¬ 
τηρητέου κτιρίου με την υποχρεωτική: 

βΐ. Διατήρηση της αρχικής μορφής του στηθαίου του 
υπάρχοντος στεγασμένου εξώστη στην αριστερή πλευρά 
του διατηρητέου κτιρίου που έχει πρόσωπο επί της οδού 
Νεάρχου. 

β2. Διατήρηση της αρχικής μορφής του στηθαίου του 

υπάρχοντος εξώστη που βρίσκεται στην όψη του διατη¬ 
ρητέου κτιρίου στον πίσω ακάλυπτο χώρο του οικοπέδου. 

β3. Διατήρηση, στην ίδια ως άνω όψη, της αρχικής 
μορφής των υπαρχόντων ανοιγμάτων στο ισόγειο και α’ 
όροφο του διατηρητέου κτιρίου, χωρίς διασκοσμητικά 
περιγράμματα και ψευδοκίονες με επίστεψη. 

β4. Λήψη, πριν από την έναρξη των εργασιών, εκμαγεί¬ 
ων των διακοσμητικών στοιχείων του κτιρίου και τη 
φωτογραφική τους τεκμηρίωση για τη πιστή αναπαραγω¬ 
γή και επανατοποθέτησή τους. 

3. Στο οικόπεδο του διατηρητέου κτιρίου το ποσοστό 
κάλυψης καθορίζεται:59%. 

4. Επιτρέπεται εσωτερικά η κατασκευή φέροντα 
οργανισμού. 

5. Η μορφή του νέου κτιρίου εγκρίνεται από την Επι¬ 


τροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

6. Κατά τα λοιπά ισχύουν τα οριζόμενα με την 
αρ. 1880/196/90 (Δ' 31) απόφαση του Υπουργού Περιβάλ¬ 
λοντος Χωροταξίας και Δημοσίων Έργων με την οποία 
χαρακτηρίσθηκε το κτίριο ως διατηρητέο. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2001 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 4978/1128 (2) 

Χαρακτηρισμός ως διατηρητέου συγκροτήματος κτιρίων 
που βρίσκεται επί της οδού Ανεξαρτησίας 98 του ε¬ 
γκεκριμένου ρυμοτομικού σχεδίου Ιωαννίνων (Ν. Ιω- 
αννίνων) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1·-Τις διατάξεις των παρ. 1 και2του άρθρου ΙΙΟκαιτης 
παρ.4του άρθρου 327 του από 14.71999 Π. Δ/τος "Κώδι¬ 
κας Βασικής Πολεοδομικής Νομοθεσίας" (Δ’580), όπως οι 
παρ.1 και 2 του άρθρου 110 αντικαταστάθηκαν με την 
παρ. 1 και 2 του άρθρου 3 του Ν. 2831/2000 "Τροποποίη¬ 
ση των διατάξεων του του Ν. 1577/1985 "Γενικός Οικοδο¬ 
μικός Κανονισμός" και άλλες πολεοδομικές διατάξεις" 
(Α’40) και η παρ.4 του άρθρου 327 τροποποιήθηκε με την 
παρ.4 του άρθρου 2 του ιδίου ως άνω Νόμου. 

2. - Τις διατάξεις του άρθρου 29Α του Ν.1558/85 "Κυ¬ 
βέρνηση και Κυβερνητικά Όργανα" (ΑΊ37),όπως αυτό 
προστέθηκε με το άρθρο 27 του Ν .2081/92 (ΑΊ54) και α- 
ντικαταστάθηκε με την παρ.2α του άρθρου 1 του Ν 
2469/97 (Α’38). 

3. - Την υπ’ αρ.103326/1281/15.12.96 απόφαση του Υ¬ 
πουργού και του Υφυπουργού Περιβάλλοντος,Χωροτα¬ 
ξίας και Δημοσίων Έργων "Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος,Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων" (ΦΕΚ 1126/Β/16.12.1996). 

4. - Τις διατάξεις της παρ.Β του άρθρου 1 του Π.Δ/τος 
28/28-1-1993 "Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων" (Α’9). 

5. - Την από 7.3.2000 αιτιολογική έκθεση της Δ/νσης Πο- 
λεοδομικού Σχεδιασμού, Τμήμα Παραδοσιακών Οικι¬ 
σμών. 

6. - Το αρ. πρ. 6271/2309/7.3.2000 έγγραφο της Διεύ¬ 
θυνσης Πολεοδομικού Σχεδιασμού, Τμήμα Παραδοσια¬ 
κών Οικισμών και το γεγονός ότι παρήλθε άπρακτη η τασ¬ 
σόμενη προθεσμία από το άρθρο 4 παρ.2 του Ν. 1577/ 

1985 ως αυτό ισχύει, χωρίς να περιέλθουν στην ως άνω υ¬ 
πηρεσία τυχόν αντιρρήσεις ενδιαφερομένων. 

7. - Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1- Χαρακτηρίζεται ως διατηρητέο το συγκρότημα κτι¬ 
ρίων (Χάνι Τσούκα) που βρίσκεται επί της οδού Ανεξαρ¬ 
τησίας 98 του εγκεκριμένου ρυμοτομικού σχεδίου Ιωαννί¬ 
νων (Ν. Ιωαννίνων),φερόμενο ως ιδιοκτησία Ιερός Μονής 
Τσούκας Ιωαννίνων, όπως φαίνεται με μαύρη διαγράμμι¬ 
ση στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Δ/νσης Τοπο¬ 


γραφιών Εφαρμογών με την 4978/2001 πράξη του και α¬ 
ντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. - Διατηρητέο χαρακτηρίζεται το αρχικό εκάστοτε κτί¬ 
ριο και στοιχεία του περιβάλλοντος χώρου όπως μάν¬ 
δρες - κρήνες - αυλόθυρες κ.λ.π., καθώς και οι εναρμονι¬ 
ζόμενες μετά αρχικά κτίρια μεταγενέστερες προσθήκες, 
όχι όμως και τα πάσης φύσεως καθ’ύψος ή κατ’ επέκτα- 

, ση υπάρχοντα προσκτίσματα που αλλοιώνουν αυτά. Ο 
καθορισμός των προσκτισμάτων αυτών πραγματοποιεί- 
’Ϋάιαπό την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. - Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικών στοιχείων που 
βρίσκονται είτε στο εσωτερικό, είτε στο εξωτερικό μέρος 
τους. 

4. -Επιτρέπεται η επισκευή,ο εκσυγχρονισμός των κτι¬ 
ρίων και των εγκαταστάσεων, η ενίσχυση ή η αντικατά¬ 
σταση του φέροντα οργανισμού των χαρακτηριζομένων 
ως διατηρητέων κτιρίων, καθώς και επεμβάσεις για λό¬ 
γους λειτουργικούς του διατηρητέου κτιριακού συγκρο- 
τήματος, εφ’όσον δεν αλλοιώνεται ο αρχιτεκτονικός χα¬ 
ρακτήρας και η εσωτερική του διαρρύθμιση. 

5. - Επιβάλλεται η αποκατάσταση των όψεων του συνό¬ 
λου του συγκροτήματος όπως φαίνεται στα δύο (2) πρω¬ 
τότυπα διαγράμματα, σε κλίμακα 1: 50, τα οποία θεωρή¬ 
θηκαν με την ίδια πράξη του Προϊσταμένου της Διεύθυν¬ 
σης Τοπογραφικών Εφαρμογών που αναγράφεται στην 
παράγραφο 1 και που αντίτυπά τους σε φωτοσμίκρυνση 
επίσης δημοσιεύονται με την παρούσα. 

6. - Επιτρέπεται η χρήση του παραδοσιακού καφενείου 
και εστιατορίου. 

7. - Δεν επιτρέπεται η χρήση εστιατορίου ΡαεΙ Ροοά. 

8. - Για κάθε επέμβαση στο εξωτερικό ή εσωτερικό των 
διατηρητέων κτιρίων και στον περιβάλλοντα χώρο τους α¬ 
παιτείται η έκδοση αδείας ύστερα από σύμφωνη γνώμη 
της ΕΠΑΕ. 

9. - Αιτήσεις για προσθήκες στα διατηρητέα κτίρια απο- 
στέλλονται από τη πολεοδομική υπηρεσία, με γνώμη της 
ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων για ειδικές 
ρυθμίσεις σύμφωνα με τις διατάξεις του άρθρου 4 (παρ. 
2) του Ν. 1577/85 ως αυτό ισχύει, εφόσον δεν παραβλά¬ 
πτονται τα διατηρητέα κτίρια και χώρος που τα περιβάλ¬ 
λει. 

10. - Δεν επιτρέπεται η τοποθέτηση φωτεινών επιγρα¬ 
φών στο σύνολο του διατηρητέου κτιριακού συγκροτή¬ 
ματος. 

11. - Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2001 

Με εντολή Υπουργού 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

